CELEX: 62011CN0516
Language: lv
Date: 2011-10-07 00:00:00
Title: Lieta C-516/11 P: Apelācijas sūdzība, ko par Vispārējās tiesas (astotā palāta) 2011. gada 13. jūlija spriedumu apvienotajās lietās T-144/07, T-147/07, T-148/07, T-149/07, T-150/07 un T-154/07 ThyssenKrupp Liften Ascenseurs u.c./Eiropas Komisija 2011. gada 7. oktobrī iesniedza ThyssenKrupp Liften Ascenseurs NV

3.12.2011   
            
            
               LV
            
            
               Eiropas Savienības Oficiālais Vēstnesis
            
            
               C 355/12
            
         Apelācijas sūdzība, ko par Vispārējās tiesas (astotā palāta) 2011. gada 13. jūlija spriedumu apvienotajās lietās T-144/07, T-147/07, T-148/07, T-149/07, T-150/07 un T-154/07 ThyssenKrupp Liften Ascenseurs u.c./Eiropas Komisija 2011. gada 7. oktobrī iesniedza ThyssenKrupp Liften Ascenseurs NV
   
   (Lieta C-516/11 P)
   2011/C 355/19
   Tiesvedības valoda — holandiešu
   
      Lietas dalībnieki
   
   
      Apelācijas sūdzības iesniedzēja: ThyssenKrupp Liften Ascenseurs NV (pārstāvji — O.W. Brouwer un J. Blockx, advocaten)
   
      Otra lietas dalībniece: Eiropas Komisija
   
      Apelācijas sūdzības iesniedzējas prasījumi:
   
   
               —
            
            
               atcelt pārsūdzēto Vispārējās tiesas 2011. gada 13. jūlija spriedumu tiktāl, ciktāl Vispārējā tiesa noraidījusi apelācijas sūdzības iesniedzējas prasījumus;
            
         
               —
            
            
               taisīt spriedumu lietā un, pamatojoties uz pirmajā instancē izvirzītajiem pamatiem, atzīt Komisijas 2007. gada 21. februāra Lēmumu C(2007) 512, galīgā redakcija, (1) lietā COMP/E-1/38.823 — Lifti un mehāniskie eskalatori, par spēkā neesošu un/vai samazināt apelācijas sūdzības iesniedzējai uzlikto naudas sodu;
            
         
               —
            
            
               pakārtoti, samazināt apelācijas sūdzības iesniedzējai uzlikto naudas sodu;
            
         
               —
            
            
               pakārtotāk, nodot lietu atpakaļ izskatīšanai Vispārējā tiesā;
            
         
               —
            
            
               piespriest Komisijai atlīdzināt tiesāšanās izdevumus.
            
         
      Pamati un galvenie argumenti
   
   Apelācijas sūdzības iesniedzēja savas apelācijas sūdzības pamatojumam izvirza četrus apelācijas pamatus.
   
               1)
            
            
               EKL 81. panta 1. punkta (tagad — LESD 101. panta 1. punkts) pārkāpums, jo apelācijas sūdzības iesniedzējai pārmestie pārkāpumi nevarēja būtiski ierobežot tirdzniecību starp dalībvalstīm un Komisija nepamatoti ierosinājusi procedūru.
            
         
               2)
            
            
               
                  Ne bis in idem principa pārkāpums.
            
         
               3)
            
            
               Regulas Nr. 1/2003 (2) 23. panta pārkāpums, Eiropas Savienības Pamattiesību hartas 48. panta 1. punkta un 49. panta 1. un 3. punkta pārkāpums, kā arī sodu individualitātes principa pārkāpums, jo apstiprināta apelācijas sūdzības iesniedzējas solidārā atbildība par visu naudas soda summu, pamatojoties uz koncerna apgrozījumu.
            
         
               4)
            
            
               Nepareizs novērtējums un prettiesiska bezdarbība, jo Vispārējā tiesa nav izmantojusi savas neierobežotās pilnvaras attiecībā uz naudas sodu pārbaudi, it īpaši saistībā ar konkrētā tirgus lielumu, prevencijas mērķi un sadarbību saskaņā ar 2002. gada paziņojumu par sadarbību un ārpus šī paziņojuma.
            
         
      (1)  Lēmuma kopsavilkums OV 2008, C 75, 19. lpp.
   
      (2)  Padomes 2002. gada 16. decembra Regula (EK) Nr. 1/2003 par to konkurences noteikumu īstenošanu, kas noteikti Līguma 81. un 82. pantā (OV L 1, 1. lpp.).